ՀԻՄՆԱՎՈՐՈՒՄ
«Հայաստանի Հանրապետության կառավարության 2013 թվականի մարտի 28-ի  թիվ 275-Ա որոշումը ուժը կորցրած ճանաչելու մասին» ՀՀ կառավարության որոշման նախագծի ընդունման
1. Ընթացիկ իրավիճակը և իրավական ակտի ընդունման անհրաժեշտությունը 
	   Հայաստանի Հանրապետության կառավարության 2022 թվականի հուլիսի 14-ի թիվ 1091-Ն որոշմամբ ՀՀ ոստիկանության ենթակայության ներքո ստեղծվել է «Ոստիկանության տեսալուսանկարահանող էլեկտրոնային համակարգերի կառավարման կենտրոն» պետական ոչ առևտրային կազմակերպությունը։ Նշված որոշման 4-րդ կետով նախատեսվել է Հայաստանի Հանրապետության սեփականությունը հանդիսացող և Հայաստանի Հանրապետության ոստիկանությանն ամրացված՝ Երևան քաղաքի Զաքարիա Քանաքեռցու 74 հասցեում գտնվող անշարժ գույքը անժամկետ և անհատույց օգտագործման իրավունքով ամրացնել «Ոստիկանության տեսալուսանկարահանող էլեկտրոնային համակարգերի կառավարման կենտրոն» պետական ոչ առևտրային կազմակերպությանը։ Նշված գույքը ներկայումս անհատույց օգտագործման իրավունքով տրված է Սեքյուրիթի Դրիմ» սահմանափակ պատասխանատվությամբ ընկերությանը: 
[bookmark: _GoBack]2013 թվականի հուլիսի 13-ին կնքված «Ոչ բնակելի տարածքի անհատույց օգտագործման թիվ 108/0013 պայմանագիրի 7-րդ կետի 7․2-րդ ենթակետի համաձայն՝ պայմանագրի գործողությունը կարող է դադարել ՀՀ կառավարության համապատասխան որոշմամբ կամ կողմերի համաձայնությամբ՝ ցանկացած այլ ժամկետում՝ երկու ամիս առաջ այդ մասին ծանուցելով մյուս կողմին, ինչը ձևակերպվում է նոտարական վավերացմամբ համաձայնագրով։
		Ելնելով վերը նշվածից՝ անհրաժեշտություն է առաջացել ուժը կորցրած ճանաչել Հայաստանի Հանրապետության կառավարության 2013 թվականի մարտի 28-ի թիվ 275-Ա որոշումը և լուծել 2013 թվականի հուլիսի 13-ին կնքված թիվ 108/0013 պայմանագիրը։
		Նախագծի մշակման հրատապությունը պայմանավորմած է այն հանգամանքով, որ «Ոստիկանության տեսալուսանկարահանող էլեկտրոնային համակարգերի կառավարման կենտրոն» պետական ոչ առևտրային կազմակերպության պետական գրանցումը կատարվել է 15․08․2022թ․ և Հայաստանի Հանրապետության կառավարության 2022 թվականի հուլիսի 14-ի թիվ 1091-Ն որոշման 7-րդ կետի 1-ին ենթակետի համաձայն անհրաժեշտ է երկամսյա ժամկետում կազմակերպության հետ կնքել անհատույց օգտագործման պայմանագիր։
3. Կարգավորման նպատակը և բնույթը
Ներկայացվող նախագծով նախատեսվում է ուժը կորցրած ճանաչել Հայաստանի Հանրապետության կառավարության 2013 թվականի մարտի 28-ի  թիվ 275-Ա որոշումը։ 
3. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում և ծախսերում սպասվելիք փոփոխությունները
Սույն որոշման նախագծի ընդունումը ֆինանսական լրացուցիչ միջոցների անհրաժեշտություն կամ պետական բյուջեում ծախսերի և եկամուտների մասում փոփոխություն չի առաջացնի:
  4 Նախագծի մշակման գործընթացում ներգրավված ինստիտուտները, անձինք
      Նախագիծը մշակվել է ՀՀ ոստիկանության կողմից:
 ՀՀ ոստիկանություն
